**Dohovor Rady Európy o praní špinavých peňazí, vyhľadávaní, zaistení a konfiškácii ziskov z trestnej činnosti a o financovaní terorizmu**

**Článok 7**

**Vyšetrovacie právomoci a techniky**

(2) Bez toho, aby bolo dotknuté uplatňovanie odseku 1, každá strana prijme potrebné legislatívne a iné opatrenia, ktoré jej umožnia

1. určiť, či fyzická osoba alebo právnická osoba je majiteľom alebo skutočným vlastníkom jedného alebo viacerých účtov akéhokoľvek druhu, v akejkoľvek banke nachádzajúcej sa na jej území, a ak áno, získať všetky podrobnosti o identifikovaných účtoch,
2. získať podrobnosti o určených bankových účtoch a bankových transakciách vykonaných počas určeného obdobia prostredníctvom jedného alebo viacerých určených účtov vrátane podrobností o každom účte príkazcu alebo účte príjemcu,
3. ***monitorovať počas určeného obdobia bankové transakcie, ktoré sa vykonávajú prostredníctvom jedného alebo viacerých identifikovaných účtov***, a
4. zabezpečiť, aby banky nesprístupnili dotknutému zákazníkovi banky alebo iným tretím osobám skutočnosť, že boli vyhľadané alebo získané informácie v súlade s písmenami a), b) alebo c) alebo že sa vykonáva vyšetrovanie.

**Článok 53**

**Vyhlásenia a výhrady**

(2) Každý štát alebo Európske spoločenstvo si môže takisto pri podpise alebo pri uložení svojej ratifikačnej listiny, listiny o prijatí, schválení alebo prístupe vyhlásením adresovaným generálnemu tajomníkovi Rady Európy vyhradiť právo čiastočne alebo úplne neuplatňovať ustanovenia [***článku 7 ods. 2 písm. c)***](https://www.slov-lex.sk/pravne-predpisy/SK/ZZ/2009/91/20090319#prilohy.priloha-1.op-dohovor_rady_europy_o_prani_spinavych_penazi_vyhladavani_zaisteni_a_konfiskacii_ziskov_z_trestnej_cinnosti_a_o_financovani_terorizmu.op-kapitola_3.op-oddiel_1.op-clanok_7.op-odsek_2.op-pismeno_c), [článku 9 ods. 6](https://www.slov-lex.sk/pravne-predpisy/SK/ZZ/2009/91/20090319#prilohy.priloha-1.op-dohovor_rady_europy_o_prani_spinavych_penazi_vyhladavani_zaisteni_a_konfiskacii_ziskov_z_trestnej_cinnosti_a_o_financovani_terorizmu.op-kapitola_3.op-oddiel_1.op-clanok_9.op-odsek_6), [článku 46 ods. 5](https://www.slov-lex.sk/pravne-predpisy/SK/ZZ/2009/91/20090319#prilohy.priloha-1.op-dohovor_rady_europy_o_prani_spinavych_penazi_vyhladavani_zaisteni_a_konfiskacii_ziskov_z_trestnej_cinnosti_a_o_financovani_terorizmu.op-kapitola_4.op-kapitola_5.op-clanok_46.op-odsek_5) a [článku 47](https://www.slov-lex.sk/pravne-predpisy/SK/ZZ/2009/91/20090319#prilohy.priloha-1.op-dohovor_rady_europy_o_prani_spinavych_penazi_vyhladavani_zaisteni_a_konfiskacii_ziskov_z_trestnej_cinnosti_a_o_financovani_terorizmu.op-kapitola_4.op-kapitola_5.op-clanok_47).

V súlade s článkom 53 ods. 2 si Slovenská republika vyhradila právo úplne neuplatňovať postupy podľa článku 7 ods. 2 písm. c).

V súlade s článkom 53 ods. 6 Slovenská republika úplne odvoláva výhradu k článku 7 ods. 2 písm. c) Dohovoru Rady Európy o praní špinavých peňazí, vyhľadávaní, zaistení a konfiškácii ziskov z trestnej činnosti a o financovaní terorizmu.